Vyhodnotenie medzirezortného pripomienkového konania

Zoznam pripomienkujúcich subjektov: Podpredseda vlády SR pre európsku integráciu, ľudské práva a menšiny, Ministerstvo dopravy, pôšt a telekomunikácií SR, Ministerstvo financií SR, Ministerstvo hospodárstva SR, Ministerstvo obrany SR, Ministerstvo pôdohospodárstva SR, Ministerstvo práce, sociálnych vecí a rodiny SR, Ministerstvo spravodlivosti SR, Ministerstvo školstva SR, Ministerstvo vnútra SR, Ministerstvo výstavby a regionálneho rozvoja SR, Ministerstvo zahraničných vecí SR, Ministerstvo zdravotníctva SR, Ministerstvo životného prostredia SR, Národný bezpečnostný úrad, Protimonopolný úrad SR, Úrad geodézie, kartografie a katastra SR, Úrad jadrového dozoru, Úrad pre  normalizáciu, metrológiu a skúšobníctvo SR, Úrad pre štátnu službu, Úrad pre verejné obstarávanie, Úrad priemyselného vlastníctva SR, Úrad vlády SR (odbor vládnej agendy, sekcia Inštitút pre aproximáciu práva,  sekcia hospodárskej politiky), Správa štátnych hmotných rezerv SR, Štatistický úrad SR,  Najvyšší kontrolný úrad, Najvyšší súd SR, Generálna prokuratúra SR, Národná banka Slovenska.

Počet pripomienkujúcich subjektov: 31	

Zaslali do stanoveného termínu: 19	

Zaslali po termíne: 1 (podpredseda vlády SR pre európsku integráciu, ľudské práva a menšiny)	

Vôbec nezaslali: 11 – Ministerstvo financií SR, Ministerstvo hospodárstva SR, Ministerstvo pôdohospodárstva SR, Ministerstvo školstva SR, Ministerstvo zahraničných vecí SR, Národný bezpečnostný úrad, Úrad pre štátnu službu, Úrad vlády SR – sekcia Inštitút pre aproximáciu práva, Správa štátnych hmotných rezerv SR, Najvyšší kontrolný úrad, Najvyšší súd SR.	

Subjekty, ktoré nemali pripomienky: 17 	

Počet vznesených pripomienok: 20 z toho 11 zásadných a pripomienky technického a jazykového charakteru	

Počet akceptovaných: 15 vrátane opodstatnených pripomienok technického a jazykového charakteru

Počet neoslovených subjektov, ktoré zaslali pripomienky do stanoveného termínu: 0 

Zásadné pripomienky si uplatnil: 1 – podpredseda vlády SR pre európsku integráciu, ľudské práva a menšiny
	
Materiál sa predkladá bez rozporu. 

V tabuľke sú uvedené všetky zásadné pripomienky a odporúčajúce pripomienky vecného charakteru.
Subjekt
(Rezort)	Pripomienka	T
y
p
	Vyhodnotenie	
Podpredseda vlády SR 
pre európsku integráciu, ľudské práva a menšiny	Nesúhlas s tým, aby kultúra  národnostných menšín bola súčasťou transverzálnych  aspektov štátnej kultúrnej politiky - takto prezentovanú štruktúru považujeme za diskriminačnú voči národnostným menšinám žijúcim na Slovensku a je  v rozpore s Programovým vyhlásením vlády SR na roky 2002 – 2006. Navrhujeme, aby kultúra  národnostných menšín bola samostatnou oblasťou štruktúry štátnej kultúrnej politiky.
	Z	akceptovaná; kultúra národnostných menšín bola vyčlenená	
	Nesúhlasíme s bodom 10 Akčného plánu, kde naformulovaná úloha “Vytvorenie modelu a realizačného plánu pre inštitucionálne zabezpečenie podpory kultúry národnostných menšín...“ je len čiastkovou úlohou v rámci stratégie štátnej kultúrnej politiky voči národnostným menšinám.  Navrhujeme doplniť o: Dobudovanie komplexného systému  a realizačného plánu pre inštitucionálne zabezpečenie podpory kultúry národnostných menšín...
	Z	akceptovaná v rámci VPK 	
	Navrhujeme v  celom texte používať namiesto termínu národnostné menšiny  a etnické skupiny  termín národnostné menšiny a znevýhodnené skupiny obyvateľstva. 
	O	neakceptovaná; subkultúry sociálnych menšín sú trans-verzálneho charakteru	
	str. 1 ods.  5 nezrozumiteľná formulácia – odporúčame preformulovať: „Úloha štátu v oblasti kultúry je reflektovaná v medzinárodných zoskupeniach.... „. Navrhujeme nasledovnú formuláciu: „Úloha štátu v oblasti kultúry je nezastupiteľná. Potvrdzujú  to aj   stratégie medzinárodných zoskupení  .........../OSN  a UNESCO, NATO.../...., ktoré ju chápu ako podstatný faktor pre zabezpečenie trvalého ekonomického  rozvoja  a stability.“
	O	čiastočne akceptovaná; preformulované	
	str. 1 ods.6  obsah odseku - odporúčame preformulovať:        „... priamy politický a ideologický vplyv na kultúru je neprípustný...“;  výrok je v rozpore s prípravou predmetného „Návrhu stratégie štátnej kultúrnej  politiky“ a zároveň  je v protirečení s vetou na  str. 5 názvom podkapitoly.                   „Spoločenské, politické a legislatívne nástroje kultúrnej politiky“ , v ktorom sa  priamy politický vplyv pripúšťa.
	Z	akceptovaná; preformulované	
	str. 2 ods. 2 odporúčame doplniť: ,V kultúrnej politike ako štátom spoluvytváranom prostredí...základné oblasti tvoria ochrana kultúrneho dedičstva, podpora umenia a umeleckej tvorby, ochrana a rozvoj mediálnej podpory“– doplniť– podpora a rozvoj národnostných menšín  
	Z	akceptovaná; preformulované 	
	str. 2  ods. 5 – odporúčame doplniť: „Hlavné ciele kultúrnej politiky vychádzajú z medzinárodných a európskych štandardov...“; hlavné ciele kultúrnej politiky by  mali vychádzať najmä z historických a spoločenských súvislostí,        z pocitu príslušnosti k národu,  národnej  identity a pod. 
	Z	akceptovaná; preformulované	
	str. 2 ods. 5  – odporúčame preformulovať vetu: „Zaručenie ideologickej neutrálnosti pôsobenia štátu v oblasti kultúry“ – pojem „štátna kultúrna politika“ predpokladá vplyv štátu, vplyv ideológie  strany.
	Z	akceptovaná; odporúčanie bolo vzaté do úvahy pri úprave textu, preformulovanie textu nebolo nevyhnutné vzhľadom na ostatné úpravy (napr. str. 1 ods. 6 materiálu) 	
	str.3 bod 2 odporúčame preformulovať a doplniť:„Podpora národnej kultúry a kultúry národnostných menšín a etnických skupín“
	Z	akceptovaná v rámci VPK 	
	str. 3 bod 3  – odporúčame doplniť: „Transformácia kultúrnych inštitúcií vo verejnom sektore – ich pôsobenia, právnej normy a financovania.“ – doplniť, na čo by sa kultúrne inštitúcie mali transformovať.  
	Z	akceptovaná; odporúčanie bolo zohľadnené pri celkovej úprave textu	
	str. 3 bod 5  – odporúčame doplniť definíciu: termín “kultúrny priemysel“	O	neakceptovaná; vychádza sa adekvátne ako pri neurčitých pojmoch (napr. audiovizuálny priemysel, televízny, strojársky a pod.)
	
	str. 3 ods. 8 odporúčame preformulovať: „Podpora medzinárodnej kultúrnej výmeny na území Slovenska a efektívnej prezentácie slovenskej kultúry v zahraničí“– preformulovať na: Podpora medzinárodnej kultúrnej výmeny a efektívnej prezentácie slovenskej kultúry v zahraničí.
	O	neakceptovaná; materiál zohľadňuje chápanie štátnej politiky v teritoriálnom kontexte 	
	str. 3 ods. 11 - odporúčame preformulovať: časť vety              „... zvyšovanie demokratickej kvality života v spoločnosti...“ – preformulovať  na: prvky demokracie, ktoré sú vnášané prostredníctvom kultúry umožňujú  kvalitatívnu zmenu života občanov.
	O	neakceptovaná; nie je zrejmý dôvod navrhovanej zmeny	
	str. 5 posledný odsek – pripomienka: „...trhová regulácia ... samoregulácia“ – trhová regulácia kultúry môže v prechodnom období ohroziť samotnú existenciu kultúry – úloha štátnej podpory kultúry bude vždy nevyhnutná.
	Z	akceptovaná; dôvody primerane zohľadnené pri úprave textu	
	str. 5 ods. 2 nezrozumiteľná formulácia: „Úloha ministerstva kultúry je dnes komplexnejšia ako v minulosti ...aby sa naďalej rozširoval rozsah kultúrnych činností a aby sa stále poskytovala vysoká kvalita kultúrnych produktov. Kultúra v tomto kontexte musí teda znižovať svoje náklady,...“ je tu rozpor- nie je možné rozširovať rozsah kultúrnych činností, poskytovať vysokú kvalitu pri znižovaní nákladov.
	O	akceptovaná; preformulované	
	str. 6 ods. 5 odporúčame zdôvodniť: Bolo by vhodné uviesť argument prečo je „cieľom stratégie kultúrnej politiky dosiahnuť do roku 2010 v celkovom objeme prostriedkov  vynakladaných na kultúru a kultúrnu infraštruktúru mieru  práve 1,8% HDP“.
	O	akceptovaná v rámci VPK; pozri poznámku pod čiarou k odkazu 5	
	str. 9 ods. 1 odporúčame vynechať celý odsek: „Štruktúra financovania kultúrnych projektov ...sú veľmi zložité a vyžadujú si od inštitúcií a ich vedúcich manažérov často nové schopnosti, ktoré v minulosti nepotrebovali.“ Nabáda to k úvahe, aké sú to schopnosti.  
	O	akceptovaná v rámci VPK	
	str. 10 ods. 3 odporúčame doplniť  vetu: „Minimálne v oblasti podpory filmovej produkcie,  v oblasti obnovy pamiatok  a podpory živého umenia je nevyhnutné    vytvoriť nový nástroj na systematickú a cielenú podporu...“ do nasledujúcej podoby: „Minimálne v oblasti podpory filmovej produkcie,  v oblasti obnovy pamiatok,  podpory živého umenia, ale aj v oblasti  kultúry národnostných menšín je nevyhnutné  vytvoriť nový nástroj na systematickú a cielenú podporu...“. 
	Z	akceptovaná; preformulované, v celom kontexte zahŕňa aj uvedené	
	str.10  ods. 6  - pripomienka: „Finančné nástroje kultúrnej politiky ...“  - vyhnúť sa termínu „masívne dotovanie“  - nie je možné masívne dotovať, ak sa každoročne  znižuje  percento príspevkov z HDP a  ak sa uvádza, že  v krajinách EÚ sa príspevok pohybuje od 0,8 – 3%.  V Stratégii štátnej kultúrnej politiky  treba navrhnúť zvyšovanie štátnych dotácií aspoň na prechodné obdobie.  
	Z	akceptovaná; preformulované vzhľadom na kontext materiálu	
Protimonopolný úrad
	Materiál obsahuje rôzne návrhy ako financovať kultúru, ale neobsahuje ani jedno opatrenie, ktoré by smerovalo voči inštitúciám pôsobiacim v oblasti kultúry a motivovalo (nútilo) ich k efektívnemu vynakladaniu prostriedkov, získavaniu zdrojov vlastnými silami (napr. vytváraním nových, atraktívnych programov pre občanov). Navrhujeme preto takéto opatrenia do predloženého materiálu zapracovať.
	O	neakceptovaná; presahuje rámec predloženej stratégie